open-index/open-wikipedia-markdown huggingface dataset:
Luettelo RMS Titanicin matkustajista

Tämä on **luettelo** vuonna 1912 uponneen matkustajalaiva **''[[RMS Titanic]]in'' matkustajista**. Luettelo on jaoteltu matkustajaluokkien mukaan.

## Ensimmäinen luokka
 Ei selviytynyt
 Selviytyi

## Toinen luokka

## Kolmas luokka

## Katso myös
*Luettelo RMS Titanicin miehistön jäsenistä
*Luettelo Titanicin suomalaisista matkustajista

## Lähteet
* 
*
Jai Sharma

**Jai Sharma** on kuvitteellinen hahmo englantilaisessa saippuasarja Emmerdalessa. Häntä esittää Chris Bisson.

## Yleistä

Jai ja hänen veljensä Nikhil Sharma omistavat makeistehtaan Emmerdalen kylässä. Jai oli naimisissa Charity Sharma kanssa. Jai kuitenkin makasi makeistehtaan siivojan Rachel Brecklen kanssa. Tämän seurauksena Rachel tuli raskaaksi Jaille ja alkoi odottaa tälle lasta. Jai halusi Rachelin pitävän lapsen, sillä hän piti sitä viimeisenä tilaisuutenaan tulla isäksi, epäonnistuttuaan siinä edellisen heilansa Mian kanssa. Lopulta Rachel synnytti pojan, Archien. Jai halusi Rachelin muuttavan pois kylästä ja vuokrasi hänelle asunnon kylän ulkopuolelta. Rachel asui siellä vähän aikaa, mutta ei tuntenut paikkaa kodikseen. Niinpä hän muutti takaisin kylään Jain ostamaan taloon. Charitylle hän sanoi Rachelin vain olevan vuokralla, vaikka hän ei vuokraa maksanut. Charity sai tietää Jain isyydestä vasta murtauduttuaan tämän koneelle ja löydettyä ultraäänikuvat. Rishi Sharma, Jain isä, sai tietää lapsesta löydettyään Jain toimiston laatikosta ultrakuvan. Jai yritti valehdella sen olevan Nikhilin ja Gennien, mutta kuvassa ollut nimi paljasti hänet ja Jai taipui kertomaan Rishille totuuden.
Kultainen lohikäärme

**Kultainen lohikäärme** () on Liz Williamsin vuonna 2007 ilmestynyt fantasiaromaani. Teos on Rikoskomisario Chen -sarjan kolmas osa.

## Aiheesta muualla
* Precious Dragon: A Detective Inspector Chen Novel. Publisher's Weekly 1.6.2007. 
* Rich Horton: Precious Dragon. The SF Site 2007. 
* Donna Royston: Precious Dragon . Strange Horizons 20.2.2008. 
* Julianne Draper: A precious little tale by Liz Williams. Tampa Books Examiner 1.3.2010.
Japaninalppiruusu

**Japaninalppiruusu** (*Rhododendron brachycarpum*) on alppiruusujen sukuun kuuluva kasvilaji. Toisinaan varsinaisena japaninalppiruusuna pidetään alalajia *R. b.* ssp. *brachycarpum*. Aasiassa japaninalppiruusua kutsutaan nimellä *Rhododendron fauriei*. Luonnonvaraisena sitä tavataan Japanissa ja Venäjälle kuuluvalla Kunaširin saarella. Japaninalppiruusu on 1-4 metriä korkea pensas. Lehdet ovat isot ja tummanvihreät ja pysyvät pensaassa ympäri vuoden. Kukinto on sarjamainen terttu, joka sijaitsee latvassa. Kukkien väri on valkoinen ja hieman punertavan sävyinen, kukissa on hieman pilkkuja ja ne ovat muodoltaan kellomaisia. Koreassa esiintyvää muotoa pidetään joissakin yhteyksissä erillisenä muunnoksena tai alalajina, jota Suomessa kutsutaan mustilanalppiruusuksi (*R. b.* ssp. *tigerstedtii*). Japaninalppiruususta on myös muita muunnoksia tai alalajeja, kuten *R. b.* ssp. *fauriei*.

## Kuvia

Kuva:Rhododendron_brachycarpum_in_Mount_Cho_2003-08-02.jpg|Kukintoa
Kuva:Rhododendron_brachycarpum_05.jpg|Punertavan sävyistä kukintoa
Kuva:Rhododendron_brachycarpum_02.jpg|Lehdet
Kuva:Rhododendron_brachycarpum_04.jpg


## Lähteet

## Aiheesta muualla
* Trees and Shrubs Online: ''Rhododendron brachycarpum''
FS Tourville (D610)

**Tourville** (runkonumero D610) oli Ranskan laivaston 1975 palvelukseen otettu Tourville-luokan hävittäjä, joka poistettiin palveluksesta kesäkuussa 2011.

## Valmistus

Alus tilattiin Lorientin laivastontelakalta, missä köli laskettiin 16. maaliskuuta 1970. Se laskettiin vesille 13. toukokuuta 1973 ja otettiin palvelukseen 14. kesäkuuta 1975.

## Palvelus
Alus poistettiin palveluksesta 11. kesäkuuta 2011.

## Lähteet

*

### Viitteet
Yazka Love

**Yazka Love** (s. 15. joulukuuta 1963 Oxford) on suomalainen toimittaja ja yrittäjä.

Englannissa syntynyt ja Espoossa kasvanut Love on toiminut muun muassa lävistysstudion pitäjänä Helsingin Punavuoressa. Vuosina 1995–1996 hän juonsi MTV3:lla esitettyä *[[Amatsonia]]*-keskusteluohjelmaa yhdessä Marianne Heikkilän kanssa. Lovella on ollut viikoittainen sek­suaa­li- ja iden­ti­teet­ti­vä­hem­mis­tö­jen asioi­hin keskittyvä ohjelma Radio Helsingissä. Internetissä hän on ollut QAnon-salaliittoteorian tunnetuimpia suomalaisia kannattajia muun muassa YouTube-kanavallaan.

Love työskentelee myös terveysanalyytikkona ja energiahoitajana. Hän on transsukupuolinen.

## Lähteet

## Aiheesta muualla
Swansean yliopisto

**Swansean yliopisto** (, ) on vuonna 1920 perustettu yliopisto Britanniassa Walesin Swanseassa. Opiskelijoita on alle 20&nbsp;000. Se on perustettu 1920 Walesin yliopiston osaksi, mutta on ollut vuodesta 2007 itsenäinen yliopisto.

Yliopistojen rankinglistalla Swansean yliopisto on kaudella 2015–2016 välillä sijalla 400 yhdessä Tarton yliopiston kanssa.

Yliopisto jakautuu kuuteen tiedekuntaan (college):

* *The College of Arts and Humanities* (Taide- ja humanistinen tiedekunta)
* *The School of Management* (Kauppa ja hallinto)
* *The School of Law* (Oikeustieteellinen tiedekunta)
* *The College of Engineering* (Teknisten tieteiden tiedekunta)
* *The College of Human and Health Science* (Terveystieteet, sairaanhoito)
* *The College of Medicine* (Lääketieteellinen tiedekunta)
* *The College of Science* (Luonnontieteellinen tiedekunta)

## Lähteet

## Aiheesta muualla

* 
*
Kitsiputous

**Kitsiputous** () on vesiputous Mallan luonnonpuistossa Enontekiöllä, Käsivarren Lapissa. Putouksen yhteiskorkeus on noin 100 metriä, korkein porras on 30 metrin korkuinen.

Kitsiputousten sarjassa on putousta yhteensä 118 metriä 400 metrin matkalla.

Kokonaiskorkeus saatiin ensimmäisen kerran mitattua tarkasti dronen avulla syyskuussa 2018. Kokonaisputouksesta ensimmäisen pystysuoran portaan osuus on 29 metriä ja sitä seuraavan 25 metriä. Näiden könkäiden jälkeen joessa on useita alle 10-metrisiä putouksia ja koskia.

## Lähteet
Futgolf

**Futgolf** tai **futisgolf** on golfin tapainen pallopeli, jota pelataan jalkapallolla. Pelin nimi on yhdistelmä sanoista *futis* ja *golf*. Pelin ideana on saada normaalikokoinen eli viitoskoon jalkapallo noin 70 senttimetrin levyiseen reikään. 

Futgolfia pelataan yleensä yhdeksän tai 18 reiän mittaisella futgolfiin varta vasten suunnatulla kentällä. Tarkoituksena on saada pallo reikään mahdollisimman vähillä potkuilla, kuten golfissakin. Ensimmäinen nykyisten sääntojen mukainen futgolfkilpailu käytiin vuonna 2009 Alankomaissa. Yhdysvalloilla on myös oma futgolfliiga, American FootGolf League. Futgolfia pelataan ympäri maailman noin 25 maassa. Suomessa futgolfia voi pelata muun muassa Porin Golfkerhon kentällä Kalaforniassa, jossa on kuusiväyläinen kenttä. Ensimmäiset futgolfin MM-kisat käytiin vuonna 2012 Budapestissä Unkarissa. Futgolf on viime vuosina kasvattanut suosiotaan monissa maissa, kuten esimerkiksi Suomessa.

## Lähteet
* http://footgolf.info/
* Aamulehti 23.9.2014
Rafael Cabral

**Rafael Cabral Barbosa** (s. 20. toukokuuta 1990) on brasilialainen jalkapallomaalivahti, joka edustaa Serie A:ssa pelaavaa SSC Napolia. Cabral on pelannut myös kolme ottelua Brasilian jalkapallomaajoukkueessa.

## Seurajoukkueura
Cabral on Santos FC:n kasvatti. Hän debytoi seuran ykkösjoukkueessa liigassa vuonna 2010 ja nousi joukkueen ykkösmaalivahdiksi. Vuonna 2013 Cabral siirtyi Serie A:n huippuseuraan SSC Napoliin. Ensimmäisellä kaudellaan hän ei saanut paljoa vastuuta, sillä joukkueen ykkösmaalivahti oli Liverpool FC:stä lainalla ollut espanjalainen Pepe Reina. Hän debytoi kauden aikana kuitenkin Mestareiden liigassa. Kaudeksi 2014-15 Cabral otti ykkösvahdin tontin, sillä Reina palasi lainaltaan takaisin Liverpooliin ja siitä eteenpäin Bayern Müncheniin.

## Maajoukkueura
Cabral debytoi Brasilian jalkapallomaajoukkueessa vuonna 2012. Samana vuonna hänet valittiin vuoden 2012 kesäolympialaisiin ykkösmaalivahdiksi, mutta hän loukkaantui ja joutui katselemaan sivusta, kun Brasilia voitti hopeaa. Cabralia pidetään suurimpana ehdokkaana uudeksi maajoukkuemaalivahdiksi, kun Júlio César lopetti maajoukkueuransa 2014 MM-kisojen jälkeen.

## Lähteet
* 
* http://www.national-football-teams.com/player/47778/Rafael_Cabral.html
Ladies vs Ricky Bahl

**Ladies vs Ricky Bahl** on vuonna 2011 ilmestynyt intialainen romanttinen komedia, jonka on ohjannut Maneesh Sharma ja tuottanut Aditya Chopra. Päärooleja näyttelevät Ranveer Singh ja Anushka Sharma. Sivurooleja näyttelevät elokuvadebyyttinsä tekevä Parineeti Chopra, Dipannita Sharma ja Aditi Sharma. Elokuva sai inspiraationsa yhdysvaltalaisesta elokuvasta *[[Kosto on suloinen]]*. *Ladies vs Ricky Bahl* menestyi keskinkertaisesti. Se esitettiin Suomessa Artisokka Film Festival -elokuvafestivaaleilla vuonna 2012.

## Juoni
Huijari Ricky Bahl vedättää monia naisia, kunnes kolme heistä päättävät yhdessä kostaa.

## Näyttelijät

## Soundtrack

## Lähteet

## Aiheesta muualla
* Virallinen sivusto 
* 
*
Yannick Bolasie

**Yannick Bolasie** (s. 24. toukokuuta 1989 Lyon, Ranska) on Ranskassa syntynyt kinshasankongolainen jalkapalloilija. Hänellä on myös Englannin kansallisuus, sillä hän eli nuoruutensa Englannissa ja aloitti pelaajauransa siellä. Bolasie pelaa kuitenkin Kongon demokraattisen tasavallan jalkapallomaajoukkueessa. Pelipaikaltaan hän on laitahyökkääjä.

## Seurajoukkueura
Englantilaisessa Rushden & Diamondsissa uransa aloittanut Bolasie siirtyi vuonna 2007 maltalaiseen Floriana FC:hen, jossa hän teki pääsarjadebyyttinsä. Vain kauden Maltalla pelattuaan Bolasie palasi takaisin Englantiin, nyt Plymouth Argylen riveihin. Hän edusti seuraa vuodesta 2008 vuoteen 2011, jonka aikana hän oli kerran lainalla kasvattajaseurassaan Rushden & Diamondsissa ja kaksi kertaa Barnet FC:ssä. Plymouthissa pelejä kertyi 51 ja maaleja kahdeksan. 

Kesällä 2011 Bolasie siirtyi tuolloin Englannin Mestaruussarjassa pelanneeseen Bristol Cityyn. Cityä hän edusti vain kauden, ennen kuin siirtyi kaudeksi 2012-13 niin ikään Mestaruussarjassa pelanneeseen Crystal Palace FC:hen. Palace pelasi hienon kauden ja Bolasie iski kolme maalia, kun seura nousi yllättäen Valioliigaan ja Bolasie pääsi tekemään Valioliigadebyyttinsä. Se tapahtui elokuussa 2013. Fanien suosikiksi kikoillaan ja nopeilla pyrähdyksillään noussut Bolasie teki avausmaalinsa Valioliigassa syyskuussa 2014 Evertonia vastaan. Huhtikuussa 2015 hän teki uransa ensimmäisen hattutempun Sunderland AFC:tä vastaan. Kaudella 2014-2015 Bolasie teki 34 ottelussa neljä maalia ja seuraavalla kaudella 26 ottelussa viisi maalia.

Bolasie siirtyi elokuussa 2016 Evertoniin lähes 25 miljoonan punnan siirtosummalla. Hän on tehnyt 29 valioliigaottelussa kaksi maalia. Hän on ollut Everton-vuosinaan lainakomennuksilla Aston Villassa, Anderlechtissa ja Sportingissa.

## Maajoukkeura
Bolasie olisi voinut edustaa joko synnyinmaatansa Ranskaa, kasvumaatansa Englantia tai vanhempiensa kotimaata Kongon demokraattista tasavaltaa. Hän kieltäytyi kutsusta pelata Kongon paidassa vuoden 2013 Afrikan-mestaruuskisoissa vedoten seurajoukkuesyihin. Bolasie kuitenkin hyväksyi Kongon demokraattisen tasavallan kutsun myöhemmin ja debytoi maajoukkueen paidassa Libyaa vastaan MM-karsintaottelussa vuonna 2013. Hän oli mukana myös vuoden 2015 Afrikan-mestaruuskilpailuissa, joissa hän pelasi kuusi ottelua ja saavutti pronssia. Vuoden 2019 Afrikan-mestaruuskilpailuissa hän pelasi kolme ottelua.

## Muuta
Niin ikään Kongon demokraattisesta tasavallasta kotoisin olevat jalkapalloilijat Lomana ja Kazenga LuaLua sekä entinen jalkapalloilija Trésor Kandol ovat Bolasie serkkuja. Lomana LuaLua pelaa nykyisin Peterborough Sportsissa ja hänen veljensä Kazenga LuaLua Lutonissa. 

## Lähteet
* 
* http://www.national-football-teams.com/player/51942/Yannick_Bolasie.html
Era

**Era** voi tarkoittaa:

* Era, musiikkiprojekti
* Era, joki Italiassa
* Era, Shel Shapiron säveltämä laulu, Italian edustaja Eurovision laulukilpailussa 1975
* ERA, entinen Formula 1 -talli
** ERA B, kilpa-auto
* *[[Era (Elvenkingin albumi)|Era]]*, Elvenkingin albumi
* *[[Era (Bleed From Withinin albumi)|Era]]*, Bleed From Within -yhtyeen albumi
* Euroopan unionin rautatievirasto, ERA
Lyyli Grönlund

**Lyyli Grönlund** (20. elokuuta 1905 Pietari – 12. joulukuuta 1978) oli neuvostoliittolainen suomen kielellä kirjoittanut toimittaja, suomentaja ja kirjailija.

Pietarinsuomalaiseen työläisperheeseen syntynyt Grönlund suoritti 1926 lääkintäteknikumin mutta siirtyi sitten kirjallisuuden pariin. Hän kävi 1930-luvulla Lännen vähemmistökansallisuuksien kommunistisen yliopiston suomenkielisen iltakurssin ja työskenteli Leningradin radion suomenkielisten lähetysten toimittajana.

Grönlund muutti 1940 Leningradista Petroskoihin. Sotavuosina hän oli radiotoimittajana Belomorskissa. Hänestä tuli Neuvostoliiton kirjailijaliiton jäsen 1944. Sodan jälkeen Grönlund toimi Petroskoissa Karjalan radion kirjallisuuslähetysten toimittajana sekä oli 1954–1960 Punalippu-lehden toimituksessa toimittamassa Karjalan proosakirjailijoiden ja runoilijain teoksia.

Grönlund kirjoitti näytelmiä, novelleja, runoja ja kertomuksia sekä suomensi myös venäjänkielistä kirjallisuutta.

## Teokset
* *Uusille raiteille*: näytelmä yhdessä näytöksessä. Kirja, Leningrad 1930
* *Kohtaus*: 1-näytöksinen näytelmä : katkelma laajemmasta näytelmästä. Kirja, Leningrad 1931
* *Tehdaselämää*: 4:ssä näytöksessä. Kirja, Leningrad 1931
* *Uran uurtajia*: näytelmä 4:ssä näytöksessä. Valtion kustannusliike Kirja, Leningrad 1931
* *Karaga*: lastennäytelmä 2:ssa kuvaelmassa. Kirja, Leningrad 1932
* *Vanhan talon tarina*: novelli. 1932
* *Tehdaskylä*: näytelmä. 1933
* *Herra senaattori*. 1934
* *Kiikan pojan tarina*. 1937
* *Kiimasjärven valot*: näytelmä. 1941

## Suomennoksia
* P. Jaltshev : *Kultainen nuuskarasia : näytelmä 3:ssa näyt. proloogineen ja epiloogineen* ; venäjänkielestä mukaillen suomentanut L. Grönlund. Kirja, Leningrad 1931
* *Rajalla* : 3-näytöksinen näytelmä ; kirj. P. Jaltshev ; mukaillen ja lyhennellen suom. L. Grönlund. Kirja, Leningrad 1931
* I. Zeltser : *Tavallinen tarina : näytelmä kolmessa näytöksessä maaseutunäyttämöä varten* ; suomentanut L. Grönlund. Kirja, Leningrad 1934
* *Tärkein henkilö* ; Mihail Sholohovin romaanista "Raivattu uutismaa" näytelmäksi muovaillut P. Goldberg ; suomentanut L. Grönlund. Kirja, Leningrad 1935
* Julius Fučik : *Kuolemaantuomitun viimeiset sanat* ; venäjänkielisestä painoksesta suom. Lyyli Grönlund. Karjalais-suomalaisen SNT:n valtion kustannusliike, Petroskoi 1950
* S. Babajevski : *Kultaisen tähden ritari* : romaani ; suom. L. Grönlund ja Vieno Levänen. Karjalais-suomalaisen SNT:n valtion kustannusliike, Petroskoi 1955
* Nikolai Leskov : *Vasuri : tarina tuulalaisesta kierosilmä vasurista ja teräskirpusta*. Karjalan ASNT:n valtion kustannusliike, Petroskoi 1957, uusi paunos Karjala, Petroskoi 1981
* Ivan Turgenev : *Keväiset virrat*. Karjalan ASNT:n valtion kustannusliike, Petroskoi 1959
* Anton Tšehov : *Novelleja* ; suom. Lyyli Grönlund ym. Karjalan ASNT:n valtion kustannusliike, Petroskoi 1960
* Konstantin Simonov : *Elävät ja kuolleet* ; suom. Lyyli Grönlund ja Jussi Pakkanen ; kuv. A. Vasin. Vieraskielisen kirjallisuuden kustannusliike, Moskova 1963, 2. painos Progress, Moskova 1981

## Lähteet
* Karjalan suomenkieliset kirjailijat : Lyyli Grönlund , Arkistoitu sivu, Archive.is
* Kirjasampo.fi : Lyyli Grönlund
Sunkar International Ski Jumping Complex

**Sunkar International Ski Jumping Complex** on viiden hyppyrimäen muodostama mäkihyppystadion Almatyssa Kazakstanissa.

## Historia
K125 ja K95 -mäkien rakennustyöt alkoivat syksyllä 2007 ja avajaisia vietettiin 24.–26. syyskuuta 2010 Continental Cup kilpailujen yhteydessä. K125 ja K95 -mäet rakennettiin vuoden 2011 Aasian talvikisoja varten. Mäet rakennettiin lähelle entistä K70 -mäkeä, jossa ei ollut hissiä eikä muovitusta.

Vuonna 2013 K95 -mäen vierelle valmistui K60, K40 ja K20 -mäet. Kaikissa nykyisissä mäissä on muovitus. Normaalimäessä järjestettiin vuoden 2015 hiihdon nuorten MM-kilpailuiden ja vuoden 2017 talviuniversiadien mäkihyppykilpailut.

## Arvokilpailuvoittajat
Aasian talvikisoissa 2011 suurmäen kilpailun voitti japanilainen Kazuya Yoshioka, joukkuekilpailun voitti Japani joukkueella Kazuyoshi Funaki, Yūhei Sasaki, Yuta Watase ja Kazuya Yoshioka ja normaalimäen kilpailun voitti kazakstanilainen Evgeni Levkin.

Nuorten MM-kilpailuissa 2015 miesten kilpailun voitti norjalainen Johann André Forfang, miesten joukkuekilpailun voitti Norja joukkueella Joacim Ødegård Bjøreng, Halvor Egner Granerud, Phillip Sjøen ja Johann André Forfang, naisten kilpailun voitti venäläinen Sofja Tihonova ja naisten joukkuekilpailun voitti Saksa joukkueella Henriette Kraus, Pauline Heßler, Anna Rupprecht ja Gianina Ernst.

Talviuniversiadeissa 2017 miesten kilpailun voitti japanilainen Naoki Nakamura, miesten joukkuekilpailun voitti Venäjä joukkueella Aleksandr Bazhenov, Roman-Sergeevich Trofimov ja Mihail Maksimotškin, naisten kilpailun voitti japanilainen Haruka Iwasa, naisten joukkuekilpailun voitti Japani joukkueella Yuka Kobayashi ja Haruka Iwasa ja sekajoukkuekilpailun voitti Japani joukkueella Haruka Iwasa ja Naoki Nakamura.

## K125
### Mäkiennätyksen kehittyminen
Virallisen mäkiennätyksen 141,5 metriä on hypännyt Severin Freund, epävirallisen mäkiennätyksen 145,0 metriä on hypännyt Peter Prevc.

### Kesämäkiennätyksen kehittyminen
Virallisen kesämäkiennätyksen 139,5 metriä on hypännyt Jernej Damjan, epävirallisen kesämäkiennätyksen 141,5 metriä on hypännyt Anders Bardal.

## K95
### Mäkiennätyksen kehittyminen (miehet)
Mäkiennätyksen 105,0 metriä ovat hypänneet Egor Usachev ja Sergey Tkachenko.

### Mäkiennätyksen kehittyminen (naiset)
Naisten mäkiennätyksen 103,5 metriä on hypännyt Nita Englund.

### Kesämäkiennätyksen kehittyminen (miehet)
Kesämäkiennätyksen 106,0 metriä on hypännyt Kamil Stoch.

### Kesämäkiennätyksen kehittyminen (naiset)
Naisten kesämäkiennätyksen 107,0 metriä on hypännyt Sara Takanashi.

## K60
### Kesämäkiennätyksen kehittyminen (miehet)
Kesämäkiennätyksen 66,5 metriä ovat hypänneet Ilya Kratov ja Yevgen Marusyak.

### Kesämäkiennätyksen kehittyminen (naiset)
Naisten kesämäkiennätyksen 68,5 metriä on hypännyt Yurina Yamada.

## K40
Mäen K-piste sijaitsee 40 metrissä. Mäessä on muovitus.

### Kesämäkiennätykset
Kesämäkiennätyksen 43,5 metriä on hypännyt Oleg Pavlenko, naisten kesämäkiennätyksen 43,0 metriä on hypännyt Lidia Yakovleva.

## Lähteet
*Sunkar International Ski Jumping Complex skisprungschanzen.com 
*Results - Almaty data.fis-ski.com 

### Viitteet
Jorma Järvi (pääjohtaja)

**Jorma Järvi** (26. huhtikuuta 1925 Ylihärmä – 31. maaliskuuta 2001) oli suomalainen ekonomi, vuorineuvos ja Keskusosuusliike Hankkijan pääjohtaja.  

Järven vanhemmat olivat toimitusjohtaja Laijo Järvi ja Kerttu Pesonen. Hän tuli Hankkijalle laskentamieheksi 1950-luvun alkupuolella ja nimitettiin osaston johtajaksi ja johtokunnan jäseneksi 1959. Järvi avusti 1961–1969 Hankkijan toimitusjohtajana toiminutta Eino Tuomolaa ja osallistui Hankkijan ja SOK:n ns. kauppasotaan. Siinä SOK havitteli muun muassa rehukauppaa ja Hankkija puolestaan laajensi toimintaansa esimerkiksi auto- ja öljykauppaan. Osuuskauppojen siirtyessä yhä enemmän pois Hankkijan jakeluverkostosta Hankkija rakensi omia toimipisteitä sekä 1975 valtakunnallisen keskusvaraston ja palvelukeskuksen Oulunkylään Helsinkiin. Laajimmillaan sillä oli 75 000 omistajajäsentä ja Hankkija-järjestö-niminen maatalousosuuskuntien verkosto.

Hankkija ajautui jo 1960-luvulla alkaneen velkaantumisen myötä talousongelmiin ja sitä pidettiin kriisiyhtiönä, kun Järvi tuli sen toimitusjohtajaksi 1969 ja vielä myöhemmin 1975, jolloin hänet nimitettiin pääjohtajaksi. Järvi uudisti Hankkijaa ostamalla Rakennusliike Puolimatkan 1985 ja tuomalla sen myötä maatalouskaupan rinnalle rakennustuotannon ja -palveluja. Heti aikansa suurimpiin kuuluneen yritysjärjestelyn jälkeen 1986 hän jäi kuitenkin eläkkeelle ja hänen seuraajakseen tuli Pertti Tuomala.

Järvi oli aktiivinen maanpuolustusjärjestöissä ja muun muassa ideoi Lotta-muistomitalin, jota jaettiin kymmenille tuhansille entisille lotille. Hän osallistui myös useiden maanpuolustusta koskeneiden historiateosten syntyyn, kuten Etelä-Pohjanmaan Suojeluskuntapiirin historian laatimiseen.

Järven puoliso vuodesta 1946 oli Kaisu Helena Mesimäki.

## Lähteet
Aristotélis (kunta)

**Aristotélis** ( eli Δήμος Αριστοτέλη, *Dímos Aristotéli*) on Kreikan kunta, joka sijaitsee Chalkidikín alueyksikössä Keski-Makedonian alueella. Kunnan pinta-ala on 739,9 neliökilometriä ja väkiluku 18&nbsp;294 (vuonna 2011). Kunnan kuntakeskus on Ierissós.

Aristotéliin kunta käsittää Chalkidikín niemimaan itäisen osan ja Áthoksen niemen pohjoisimman osan lukuun ottamatta Athoksen eli Pyhän Vuoren autonomisen munkkivaltion itsehallintoaluetta. Kuntaan kuuluvat myös saaret Ammoulianí, Drénia, Eleftherónisos ja Kafkanás. Kunta syntyi, kun Arnaía, Panagía ja Stágira-Ákanthos yhdistyivät vuoden 2011 alussa Kallikrates-suunnitelman mukaisesti. Kunta on nimetty sen alueella Stageirassa lähellä nykyistä Stágiran kylää syntyneen filosofi Aristoteleen mukaan.

## Kunnan osat

Vuoden 2011 kuntauudistuksesta lähtien Aristotéliin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Αριστοτέλη . Aristotéliin kunnan verkkosivut.
Kassándra (kunta)

**Kassándra** ( eli Δήμος Κασσάνδρας, *Dímos Kassándras*) on Kreikan kunta, joka sijaitsee Chalkidikín alueyksikössä Keski-Makedonian alueella. Kunnan pinta-ala on 333,7 neliökilometriä ja väkiluku 16&nbsp;672 (vuonna 2011). Kunnan kuntakeskus on Kassándreia.

Kassándran kunta käsittää lähes koko Kassándran eli Pallenen niemen, joka on läntisin Chalkidikín niemimaan kolmesta niemestä. Nykyinen Kassándran kunta muodostui, kun Kassándra ja Pallíni yhdistyivät vuoden 2011 alussa Kallikrates-suunnitelman mukaisesti. Alue on saanut nimensä antiikin aikaisesta Kassandreian kaupungista, joka sijaitsi lähellä nykyistä Kassándreiaa.

## Kunnan osat

Vuoden 2011 kuntauudistuksesta lähtien Kassándran kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Κασσάνδρας . Kassándran kunnan verkkosivut.
Néa Propontída

**Néa Propontída** ( eli Δήμος Νέας Προποντίδας, *Dímos Néas Propontídas*) on Kreikan kunta, joka sijaitsee Chalkidikín alueyksikössä Keski-Makedonian alueella. Kunnan pinta-ala on 380,8 neliökilometriä ja väkiluku 36&nbsp;500 (vuonna 2011). Kunnan kuntakeskus on Néa Moudaniá.

Néa Propontída sijaitsee Chalkidikín niemimaan länsiosassa ja siihen kuuluu myös osa Kassándran niemestä, joka on niemimaan kolmesta niemestä läntisin. Kunta syntyi, kun Kallikráteia, Moudaniá ja Tríglia yhdistyivät vuoden 2011 alussa Kallikrates-suunnitelman mukaisesti. Kunnan nimi, "Uusi Propontis", viittaa Propontikseen eli Marmaranmereen, jonka rannoilta muutti alueelle paljon kreikkalaista väestöä 1920-luvulla osana Kreikan ja Turkin väestönvaihtoa.

## Kunnan osat

Vuoden 2011 kuntauudistuksesta lähtien Néa Propontídan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Νέας Προποντίδας. Néa Propontídan kunnan verkkosivut.
As Above/So Below

**As Above/So Below** on vuonna 2014 ensi-iltansa saanut John Erick Dowdlen ohjaama yhdysvaltalainen kauhuelokuva. Elokuva sijoittuu Pariisin katakombeihin.

## Näyttelijät

## Lähteet
Polýgyros

**Polýgyros** () on Kreikan kaupunki ja samanniminen kunta (Δήμος Πολυγύρου, *Dímos Polygýrou*), joka sijaitsee Chalkidikín alueyksikössä Keski-Makedonian alueella. Kaupunki on Chalkidikín hallinnollinen keskus. Koko kunnan pinta-ala on 952,0 neliökilometriä ja väkiluku 22&nbsp;048. Varsinaisen Polýgyroksen kaupungin väkiluku on 6&nbsp;121 (vuonna 2011).

Polýgyros sijaitsee Chalkidikín niemimaan keskiosissa. Nykyinen Polýgyroksen kunta muodostui, kun Polýgyros, Anthemoúntas, Ormýlia ja Zervochória yhdistyivät vuoden 2011 alussa Kallikrates-suunnitelman mukaisesti.

Kaupungin nähtävyyksiin kuuluu muun muassa Polýgyroksen arkeologinen museo. Kunnan alueella Ólynthoksessa sijaitsee antiikin Olynthoksen kaupungin arkeologinen alue sekä sen yhteydessä toimiva Ólynthoksen arkeologinen museo. Seudun muihin nähtävyyksiin kuuluu Pyhän Anastasia myrkytyksestä vapauttajan luostari.

## Kunnan osat

Vuoden 2011 kuntauudistuksesta lähtien Polýgyroksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Πολυγύρου . Polýgyroksen kunnan verkkosivut.
Sithonía (kunta)

**Sithonía** ( eli Δήμος Σιθωνίας, *Dímos Sithonías*) on Kreikan kunta, joka sijaitsee Chalkidikín alueyksikössä Keski-Makedonian alueella. Kunnan pinta-ala on 514,7 neliökilometriä ja väkiluku 12&nbsp;394 (vuonna 2011). Kunnan kuntakeskus on Nikíti.

Sithonían kunta käsittää koko Sithonían niemen, joka on keskimmäinen Chalkidikín niemimaan kolmesta niemestä. Kuntaan kuuluvat myös saaret Ágios Isídoros, Aïmpelítsi, Diáporos, Eliá, Kalogriá, Kélyfos, Peristéri ja Poúnta sekä Spalathronísin saaret. Nykyinen Sithonían kunta muodostui, kun Sithonía ja Toróni yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Sithonían kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Σιθωνίας. Sithonían kunnan verkkosivut.
Ampelókipoi-Meneméni

**Ampelókipoi-Meneméni** ( eli Δήμος Αμπελοκήπων-Μενεμένης, *Dímos Ampelokípon-Meneménis*) on Kreikan kunta, joka sijaitsee Thessalonikin alueyksikössä Keski-Makedonian alueella ja kuulu Thessalonikin metropolialueeseen. Kunnan pinta-ala on 8,82 neliökilometriä ja väkiluku 52&nbsp;127 (vuonna 2011). Kunnan kuntakeskus on Ampelókipoi.

Ampelókipoi-Meneméni sijaitsee vain pari kilometriä Thessalonikin keskustasta luoteeseen. Kunta syntyi, kun kunnat Ampelókipoi ja Meneméni yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Ampelókipoi-Meneménin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:

## Lähteet

## Aiheesta muualla

* Δήμος Αμπελοκήπων-Μενεμένης. Ampelókipoi-Meneménin kunnan verkkosivut.
Chalkidóna

**Chalkidóna** (; ) on Kreikan kaupunki ja samanniminen kunta (Δήμος Χαλκηδόνος, *Dímos Chalkidónos*), joka sijaitsee Thessalonikin alueyksikössä Keski-Makedonian alueella. Koko kunnan pinta-ala on 389,5 neliökilometriä ja väkiluku 33&nbsp;673. Varsinaisen Chalkidónan kaupungin väkiluku on 3&nbsp;094 (vuonna 2011). Kunnan kuntakeskus on Koufália.

Chalkidóna sijaitsee noin 30 kilometriä Thessalonikista luoteeseen. Nykyinen Chalkidónan kunta muodostui, kun Chalkidóna, Ágios Athanásios ja Koufália yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Chalkidónan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Χαλκηδόνος. Chalkidónan kunnan verkkosivut.
Nicholas Hilliard

**Nicholas Hilliard** (n. 1547 Exeter – 1619 Lontoo) oli englantilainen hoviminiatyyrimaalari. Häntä pidetään brittiläisen miniatyyrimuotokuvamaalauksen tärkeimpänä hahmona.

Hilliard oli exeteriläisen kultasepän poika ja opiskeli itsekin kultasepäksi Lontoossa. Hän työskenteli jonkin aikaa Ranskassa Anjoun herttuan palveluksessa, kunnes palasi Lontooseen 1570-luvulla. Siellä hänestä tuli Elisabet I:n ja Jaakko I:n hoviminiatyyrimaalari. Hilliardin piirustustapa oli selkeä, ja hänen tyylinsä oli graafinen, realistinen ja plastinen. Hän maalasi pergamentille, joka oli pingotettu pelikortin päälle ja kiinnitetty ohuella maitoliisterillä. Hän valmisti värinsä itse luonnon aineksista ja suosi mustaa (kolmea erilaista), valkoista (lyijyvalkoista pohjavärinä, toista pellavakankaan ja satiinin maalaamiseen, kolmatta kasvoihin), punaista, sinistä, vihreänkeltaista ja purppuraa. Hän loi sävyerot maalaamalla juoksevalla värillä ohuita kerroksia. Hilliard piti itseään Holbeinin perinteen jatkajana.

## Lähteet
Délta

**Délta** ( eli Δήμος Δέλτα, *Dímos Délta*) on Kreikan kunta, joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kunnan pinta-ala on 308,9 neliökilometriä ja väkiluku 45&nbsp;839 (vuonna 2011). Kunnan kuntakeskus on Síndos.

Déltan kunta sijaitsee noin 10 kilometriä Thessalonikin keskustasta luoteeseen. Kunta on saanut nimensä siitä, että se sijaitsee Axiós- eli Vardar-joen suistossa. Suistoalue on suojeltu ja muodostaa Axióksen suiston kansallispuiston. Kunta syntyi, kun Axiós, Chalástra ja Echédoros yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Déltan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla
* Δήμος Δέλτα. Déltan kunnan verkkosivut.
VAG Rounded

**VAG Rounded** on geometrinen groteskifonttilaji, joka perustuu Futuraan. Käytännössä voidaan ajatella, että VAG Rounded on pyöristetty Futura. Näillä fonteilla on monta yhteistä tekijää, esimerkiksi suora pikku-j. VAG Roundedia on käytetty muun muassa Volkswagenin käyttöohjeissa ja Hesburgerin mainonnassa.
Luettelo yli 2000 rangaistusminuuttia saaneista NHL-pelaajista

**Luettelo yli 2000 rangaistusminuuttia saaneista NHL-pelaajista** käsittää jääkiekon NHL-liigan pelaajat, jotka ovat saaneet runkosarjassa yli 2&nbsp;000 rangaistusminuuttia. Eurooppalaisista pelaajista ainoastaan Ulf Samuelsson on päässyt tälle listalle. Luettelo on päivitetty viimeksi kauden  jälkeen. Aktiivipelaajat ovat lihavoitu.

## Lähteet
*All-time records HockeyDB
*
Martti Hämäläisen palkinto

**Martti Hämäläisen palkinto** on nuorelle tutkijalle myönnettävä palkinto, jonka myöntää Pohjois-Savon lääkäriyhdistys.

Palkinto on nimetty Kuopion lääninsairaalan ylilääkärin, kirurgi Martti Hämäläisen (1886–1962) mukaan. Hän toimi 1930–1950-luvulla useasti Pohjois-Savon Lääkäriyhdistyksen puheenjohtajana.

Tunnustuspalkinto myönnetään vuosittain myöntämisvuonna enintään 40 vuotta täyttävälle nuorelle tutkijalle kannustukseksi tutkijan uralle. Nuoreksi tutkijaksi lääkäriyhdistys katsoo lääketieteen lisensiaatit, tohtorit sekä nuoret dosentit. Palkinnon saajan tulee olla Pohjois-Savon lääkäriyhdistyksen jäsen. Yhdistyksen hallitus päättää vuosittain palkintosummasta. Vuonna 2014 palkinnon arvo oli 5&nbsp;000 euroa.

## Palkinnon saajat
* 1996: lääketieteen tohtori Pekka Jäkälä
* 1998: dosentti Minna Riekkinen
* 2004: lääketieteen tohtori Sami Remes
* 2005: tohtori Jarkko Magga. Hän valmistui lääketieteen lisensiaatiksi vuonna 1997 ja väitteli tohtoriksi samana vuonna. Magga oli kaksi vuotta Kanadassa tutkijana 1990-luvun lopussa. Hän tutkii muun muassa tuntemattomasta syystä johtuvia dilatoivaa kardiomyopatiaa ja B-tyypin natriuuttisen peptidin fysiologiaa ja kliinisiä sovelluksia.
* 2006: lääketieteen tohtori Tuomas Rissanen
* 2007: lääketieteen tohtori Ville Leinonen
* 2008: lääketieteen tohtori Kai Savonen
* 2009: lääketieteen tohtori Joonas Sirola
* 2010: dosentti Maija Pihlajamäki
* 2011: naistentautien ja synnytysten erikoislääkäri Nonna Heiskanen
* 2012: dosentti Soili Lehto
* 2013: dosentti Tuure Kinnunen. Palkintosumma oli 5&thinsp;000 euroa. Kinnunen on työskennellyt lääketieteen parissa 1990-luvulta lähtien. Hän suoritti filosofian maisteritutkinnon vuonna 2000 pääaineenaan bioteknologia. Pro gradu -tutkielman hän teki KYS:n kliinisen mikrobiologian yksikössä allergiatutkimusryhmässä Tuomas Virtasen johdolla. Kinnunen valmistui lääketieteen lisensiaatiksi vuonna 2005. Hän teki väitöskirjan T-soluimmunologiasta ja se hyväksyttiin vuonna 2007. Kinnunen toimi myös vierailevana tutkijana Yalen yliopiston immunologian laboratoriossa Yhdysvalloissa vuosina 2010–2011. Vuonna 2011 Päivikki ja Sakari Sohlbergin säätiö myönsi Kinnuselle 25&thinsp;000 euron apurahan tyypin 1 diabeteksen tutkimiseen. Hän on toiminut kliinisen mikrobiologiaan erikoistuvana lääkärinä ISLAB:n Kuopion aluelaboratoriossa. Hän valmistui erikoislääkäriksi vuonna 2012, ja immunologian dosentin arvon hän on saanut vuonna 2013.
* 2014: neurokirurgian erikoislääkäri Juhana Frösen
* 2015: Sanna-Kaisa Herukka
* 2016: Antti Saari
* 2017: Hanna Siiskonen
* 2018: Markku Lähteenvuo
* 2019: neurokirurgi Antti Lindgren
* 2020: Aino Rönkä
* 2021: Ville Männistö
* 2022: Eino Solje
* 2023: Antti-Pekka Elomaa 
* 2024: Anna Junttila

## Lähteet

## Aiheesta muualla
* Martti Hämäläisen palkinnon saajat 1981–2018 Pohjois-Savon lääkäriyhdistys.
Mikko Kekäläinen

**Mikko Kekäläinen** (s. 14. maaliskuuta 1977 Pieksämäki) on Ylen toimittaja, joka tunnetaan arkipäivisin suorana esitettävästä ''Puoli seitsemän'' -ohjelmasta Yle TV1 -kanavalla.

Pieksämäeltä Savosta kotoisin oleva Kekäläinen kiinnostui radioalasta kuunneltuaan 1990-luvulla Pertti Salovaaran ohjelmia. Hän toimi vuodesta 2007 alkaen Kiekuu-radio-ohjelman juontajana ja vuodesta 2009 Radio Suomen valtakunnallisen aamuohjelman vetäjänä, kunnes siirtyi lokakuussa 2009 juontamaan *Puoli seitsemän* -tv-ohjelmaa. Kesällä 2014 Kekäläinen juonsi ohjelmaa ''Kekäläisen kesäduuni''.

Kekäläinen on ollut vuodesta 2008 saakka naimisissa urheilutoimittaja Kristiina Kekäläisen kanssa. He juonsivat yhdessä Rion 2016 olympialaisten kisastudiota Helsingin Pasilasta.

Kekäläinen soitti rumpuja yhtyeessä Martti Vainaa ja Sallitut aineet pseudonyymillä Lazy Diamond.

Kekäläinen osallistui tosi-tv-ohjelman ''Erikoisjoukot'' syksyllä 2025 alkaneelle kaudelle.

## Teokset
* 

## Lähteet

## Aiheesta muualla
* Puoli seitsemän
Bastuklubben

**Bastuklubben** on ruotsalainen televisio-ohjelma, jossa koomikko Johan Pettersson esittää *[[Partaj]]*-ohjelmasta tuttua suomalaista Jarmoa. Hahmo pohjautuu näyttelijä Jarmo Mäkisen rooliin K-Raudan mainoksessa.

## Lähteet
* Sarja TV5:n sivuilla 
### Viitteet
Lagkadás

**Lagkadás** () on Kreikan kaupunki ja samanniminen kunta (Δήμος Λαγκαδά, *Dímos Lagkadá*), joka sijaitsee Thessalonikin alueyksikössä Keski-Makedonian alueella. Koko kunnan pinta-ala on 1&nbsp;220,3 neliökilometriä ja väkiluku 41&nbsp;103. Varsinaisen Lagkadáksen kaupungin väkiluku on 7&nbsp;764 (vuonna 2011).

Lagkadáksen kaupunki sijaitsee noin 16 kilometriä Thessalonikin keskustasta koilliseen. Nykyinen Lagkadáksen kunta muodostui, kun Lagkadás, Ássiros, Kallíndoia, Koróneia, Lachanás, Sochós ja Vertískos yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Lagkadáksen kunta muodostuu seitsemästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Λαγκαδά. Lagkadáksen kunnan verkkosivut.
Arvi Perttu

**Arvi Perttu** (s. 25. helmikuuta 1961 Petroskoi) on Karjalan tasavallasta kotoisin oleva kirjailija ja suomentaja, joka on asunut Suomessa vuodesta 2001 lähtien.

Arvi Pertun vanhemmat ovat vienankarjalainen kirjailija Pekka Perttu ja inkerinsuomalainen kansanrunouden tutkija Unelma Konkka. Perttu opiskeli kirjallisuutta Moskovan Gorki-instituutissa ja Suomessa Oriveden Topelius-akatemiassa. Hän oli 1990-luvulla toimittajana Karjalan suomen- ja karjalankielisissä lehdissä, muun muassa Carelia-lehdessä. Suomessa Perttu on asunut muun muassa Lappeenrannassa, Parkanossa ja viimeksi Lieksassa.

## Teoksia
* *Nuotio Hirvenkivellä : kertomuksia* ; kuvitus Nikolai Truhin. Karjala, Petroskoi 1989
* Pekka Perttu : *Etsin kultaista kuurnaa : kertomuksia Karjalan luonnosta* ; toimittaneet ja saatesanat kirjoittaneet Unelma Konkka ja Arvi Perttu. Karjala, Petroskoi 1996
* *Petroskoin symposiumi* : romaani. Verso, Petroskoi 2001
* *Papaninin retkikunta : romaani Neuvosto-Karjalasta*. Minerva, Helsinki-Jyväskylä 2006, ntamo, Helsinki 2012
* *Kertomuksia Lesosen elämästä ja kuolemasta*. Pilot-kustannus, Tampere 2008
* *Skumbria* : romaani. Like, Helsinki 2011
* *Kipu* : romaani. Myllylahti, Espoo 2014
* *Lesonen ja naiset* : Kirjokansi, Joensuu 2015
*Kuningattaren vuosi : Kirjokansi 2016
**Poika joka piirusti kaloja.* Atrain&Nord, Kemi 2019

## Suomennoksia
* Vladimir Sorokin : *Pyhän Venäjän palveluksessa 2027*. Like, Helsinki 2008
* Aleksandr Voronin : *Unettomuus, valittujen etuoikeus* : runoja. ntamo, Helsinki 2008
* Aleksei Škvarov : *Pelkkä nimi : suomalainen kertomus*. Mediapinta, Tampere 2009

## Lähteet
* Karjalan suomenkieliset kirjailijat : Arvi Perttu (Archive.org)
* Like kustantamo : Arvi Perttu 
* Kirjasampo.fi : Arvi Perttu

## Aiheesta muualla
* Arvi Pertun Uussuomalainen-blogi
* 
* Melkein kotona - Arvi Perttu pääsi takaisin Karjalaan, Karjalainen 23.3.2014
Pávlos Melás (kunta)

**Pávlos Melás** ( eli Δήμος Παύλου Μελά, *Dímos Pávlou Melá*) on Kreikan kunta, joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kunnan pinta-ala on 24,92 neliökilometriä ja väkiluku 99&nbsp;245 (vuonna 2011). Kunnan kuntakeskus on Stavroúpoli.

Pávlos Meláksen kunta sijaitsee pari kilometriä Thessalonikin keskustasta pohjoiseen ja siihen kuuluu suuri osa metropolialueen pohjoisista osista. Kunta syntyi, kun Efkarpía, Políchni ja Stavroúpoli yhdistyivät vuoden 2011 alussa Kallikrates-suunnitelman mukaisesti. Kunta on nimetty kreikkalaisupseeri Pávlos Meláksen mukaan. Melás oli merkittävä henkilö Kreikan taistelussa kreikkalaisen Makedonian alueesta 1900-luvun alussa.

## Kunnan osat

Vuoden 2011 kuntauudistuksesta lähtien Pávlos Meláksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:

## Lähteet

## Aiheesta muualla

* Δήμος Παύλου Μελά. Pávlos Meláksen kunnan verkkosivut.
Neápoli-Sykiés

**Neápoli-Sykiés** ( eli Δήμος Νεάπολης-Συκεών, *Dímos Neápolis-Sykeón*) on Kreikan kunta, joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kunnan pinta-ala on 12,76 neliökilometriä ja väkiluku 84&nbsp;741 (vuonna 2011). Kunnan kuntakeskus on Sykiés.

Neápoli-Sykiés sijaitsee vain pari kilometriä Thessalonikin keskustasta koilliseen. Kunta syntyi, kun Ágios Pávlos, Neápoli, Péfka ja Sykiés yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Neápoli-Sykiésin kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:

## Lähteet

## Aiheesta muualla

* Δήμος Νεάπολης-Συκεών . Neápoli-Sykiésin kunnan verkkosivut.
Oraiókastro

**Oraiókastro** (; ) on Kreikan kaupunki ja samanniminen kunta (Δήμος Ωραιοκάστρου, *Dímos Oraiokástrou*), joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Koko kunnan pinta-ala on 217,8 neliökilometriä ja väkiluku 38&nbsp;317. Varsinaisen Oraiókastron kaupungin väkiluku on 20&nbsp;852 (vuonna 2011).

Oraiókastron kaupunki sijaitsee noin kymmenen kilometriä Thessalonikin keskustasta pohjoiseen. Nykyinen Oraiókastron kunta muodostui, kun Oraiókastro, Kallithéa ja Mygdonía yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Oraiókastron kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Ωραιοκάστρου. Oraiókastron kunnan verkkosivut.
FS Champlain (L9030)

**Champlain** (runkonumero L9030) oli Ranskan laivaston 1975 palvelukseen otettu Champlain-luokan maihinnousualus ().

## Valmistus

Alus tilattiin Brestin laivastontelakalta, missä köli laskettiin 1973. Se laskettiin vesille saman vuoden lopulla 17. marraskuuta ja otettiin palvelukseen 5. lokakuuta 1974.

## Palvelus
Alus poistettiin palveluksesta elokuussa 2004.

## Lähteet
*

### Viitteet
Pylaía-Chortiátis

**Pylaía-Chortiátis** ( eli Δήμος Πυλαίας-Χορτιάτη, *Dímos Pylaías-Chortiáti*) on Kreikan kunta, joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kunnan pinta-ala on 156,8 neliökilometriä ja väkiluku 70&nbsp;110 (vuonna 2011). Kunnan kuntakeskus on Panórama.

Pylaía-Chortiátis sijaitsee noin viisi kilometriä Thessalonikin keskustasta itään ja se kattaa suuren osan metropolialueen itäpuolisesta alueesta. Kunta syntyi, kun Chortiátis, Panórama ja Pylaía yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Pylaía-Chortiátiin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Πυλαίας-Χορτιάτη. Pylaía-Chortiátiin kunnan verkkosivut.
We Created the World

**We Created the World** on suomalaisen Softengine-yhtyeen 17. lokakuuta 2014 julkaistu esikoisalbumi. Albumin on tuottanut Aki Sihvonen. Albumi nousi ensimmäisellä listaviikollaan Suomen virallisen albumilistan seitsemänneksi.

Yhtye edusti albumin ensimmäisellä singlejulkaisulla ”Something Better” Suomea Eurovision laulukilpailussa Kööpenhaminassa toukokuussa 2014. Kappale sijoittui kilpailun finaalissa 11:nneksi. Albumilta on julkaistu singlenä myös kappale ”Yellow House” kesäkuussa 2014. Kolmas single ”The Sirens” julkaistiin 3. lokakuuta 2014.

## Kappaleet

## Arvostelut
* Desibeli.net: 
* Kaaoszine.fi: 
* Mesta.net: *suopea*
* Soundi: 

## Lähteet
Merisinikorento

**Merisinikorento** (*Orthetrum cancellatum*) on keskikokoinen sudenkorento, jonka koiraat ovat aikuisena väriltään sinertäviä.

## Ulkonäkö ja koko

Merisinikorennon koiras on sinihärmäinen. Nuorena koiras on enimmäkseen keltaisen ja mustan kirjava. Merisinikorennon ulkonäkö on samankaltainen kuin lähisukuisen hoikkasinikorennon ja myöskin sinihärmäisten litteähukankorennon ja sorjahukankorennon. Merisinikorento on kuitenkin hoikkasinikorentoa suurikokoisempi, ja sillä on mustat siipitäplät ja keskiruumiin olkajuovat. Hoikkasinikorennolla siipitäplät ja olkajuovat ovat vaaleat.

Merisinikorennon takaruumiin pituus on 29–33 mm ja takasiiven pituus 35–40 mm.

## Levinneisyys ja elinympäristö

Laji elää laajalla alueella Euroopassa lukuun ottamatta Britannian ja Fennoskandian pohjoisosia, pohjoisen Afrikan rannikoilla ja Aasiassa Altaille, Mongoliaan ja Pohjois-Intiaan ulottuvalla alueella.

Suomessa laji elää etupäässä merenlahdilla ja maan itäosissa myös suurilla järvillä. Korennot vaeltavat usein sisämaahan, ja eteläisemmässä Euroopassa sitä esiintyy sisämaassa yleisenäkin. Suomen alueella merisinikorentoa tavataan jokseenkin yleisenä rannikkoalueilla ja 2000-luvulta lähtien yleistyvänä sisämaassa, varsinkin Itä-Suomessa.

## Elintavat

Merisinikorennon lentoaika on touko-kesäkuun vaihteesta elokuun loppupuolelle. Päälentoaika ajoittuu kesäkuun puolivälistä elokuun alkuun.

## Lähteet

## Aiheesta muualla
* Merisinikorento Korentowikissä
Vólvi (kunta)

**Vólvi** ( eli Δήμος Βόλβης, *Dímos Vólvis*) on Kreikan kunta, joka sijaitsee Thessalonikin alueyksikössä Keski-Makedonian alueella. Kunnan pinta-ala on 782,7 neliökilometriä ja väkiluku 23&nbsp;478 (vuonna 2011). Kunnan kuntakeskus on Stavrós.

Vólvin kunta sijaitsee noin 50 kilometriä Thessalonikista itään. Se on saanut nimensä Vólvi-järvestä, jonka ympäristön se suurimmaksi osaksi käsittää. Vólvin kunta syntyi, kun Ágios Geórgios, Apollonía, Aréthousa, Egnatía, Mádytos ja Rentína yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Vólvin kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Βόλβης. Vólvin kunnan verkkosivut.
Kettumaa

**Kettumaa** on saari Velkuassa Naantalissa. Saaren pinta-ala on 1,24 neliökilometriä, ja siellä on yksi vakituinen asukas. Vapaa-ajan asuntoja saarella on kaksi, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.

Kettumaa sijaitsee Salavaisten lounaispuolella. Saari on pohjois–eteläsuunnassa pitkulainen, ja sen suurin pituus on noin 2,1 kilometriä.

## Lähteet
Markus Haapanen

**Markus Haapanen** (s. 28. tammikuuta 1996 Hämeenlinna) on suomalainen jääkiekkopuolustaja, joka pelaa Ruotsin neljänneksi korkeimmalla sarjatasolla II-divisioonan GSK Hockey–joukkueessa.

## Ura
### Seuraura
Haapanen on Hämeenlinnan Pallokerhon kasvatti. Hän toimi seuran C-nuorten varakapteneenina kaudella 2010–2011. Kaudella 2012–2013 Haapanen toimi HPK:n B-nuorten varakapteenina, mutta hän vahvisti kevätkaudella myös seuran B2-nuoria, joissa Haapanen voitti kauden päätteeksi Suomenmestaruuden. Kaudella 2013–2014 Haapanen pelasi HPK:n A-nuorten mukana myös Junior Club World Cupissa, joka päättyi hopeaan.

Kaudella 2014–2015 Haapanen debytoi HPK:n SM-liigajoukkueessa, jossa hän pelasi ensimmäisen liigaottelunsa 23. syyskuuta 2014 Porin Ässiä vastaan. Haapanen merkittiin HPK:n seitsemänneksi puolustajaksi ja hän sai jääaikaa 26 sekuntia. Lokakuussa 2014 Haapanen teki 2+1-vuotisen jatkosopimuksen joukkueen kanssa. Hän pelasi kauden aikana kaikkiaan yhdeksän SM-liigaottelua ilman tehopisteitä.

Syyskuussa 2015 HPK lainasi Haapasen koko kauden 2015–2016 kattavalla sopimuksella Mestis-joukkue Lempäälän Kisaan. Loukkaantuminen pilasi kuitenkin hänen kautensa, eikä Haapanen pelannut LeKissä otteluakaan. Hän siirtyi kuntouduttuaan aivan runkosarjan viimeisillä kierroksilla HPK:n A-nuorten vahvuuteen. Haapasen kausi siellä jäi lopulta vain kahdeksan runkosarja- ja kolmen playoff-ottelun mittaiseksi.

Kaudeksi 2016–2017 Haapanen siirtyi vuoden mittaisella sopimuksella LeKiin. Hänen ensimmäinen kokonainen kautensa miesten peleissä toi 23 runkosarjaottelussa viisi syöttöpistettä. Haapanen pelasi kauden aikana myös kuusi ottelua lainalla Suomi-sarjajoukkue KOOVEE:ssä. Kaudeksi 2017–2018 hän siirtyi vuoden mittaisella sopimuksessa Suomi-sarjajoukkue Forssan Palloseuraan. Haapanen pelasi siellä yhdeksän runkosarja- ja yhden Suomen Cupin ottelun, kunnes hän siirtyi lokakuussa loppukauden kattavalla sopimuksella Norjan toiseksi korkeimmalla sarjatasolla 1. divisjonissa pelaavan Grüner Ishockeyn joukkueeseen.

### Maajoukkueura

Haapanen pelasi alle 18-vuotiaiden Ivan Hlinkan muistoturnauksessa vuonna 2013. Hän oli myös voittamassa alle 16-vuotiaiden maajoukkueen mukana nuorten olympiakultaa Innsbruckissa 2012, jolloin Haapanen toimi Suomen varakapteenina. Hän edusti myös alle 17-vuotiaiden maajoukkuetta Euroopan nuorten olympiafestivaaleilla vuonna 2013 voittaen kultaa.

## Tilastot

## Lähteet
*
*

### Viitteet
Blame

**Blame** on skottilaisen DJ Calvin Harrisin kappale, jolla laulaa brittiläinen John Newman. Se julkaistiin singlenä syyskuussa 2014. Kappaleen radioensisoitto oli 4. syyskuuta. Single debytoi Suomen singlelistan ykkössijalla.

## Lähteet
SMSS J031300.36-670839.3

**SMSS J031300.36-670839.3** on Linnunradan tähti, joka sijaitsee noin 6&nbsp;000 valovuoden päässä Maasta. Tähden arvioidaan olevan yli 13,5 miljardia vuotta vanha.

## Lähteet
Korvenmaa

**Korvenmaa** on saari Naantalissa Rymättylän alueella. Saaren pinta-ala on 2,63&nbsp;neliökilometriä, ja vakituisia asukkaita on neljä. Vapaa-ajan asuntoja saarella on 34, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.

Korvenmaa sijaitsee Pakinaisten pohjoispuolella. Saari on luode–kaakkosuunnassa pitkulainen, ja sen suurin pituus on noin 3,8&nbsp;kilometriä.

## Lähteet
Lailuoto

**Lailuoto** on saari Velkuassa Naantalissa. Saaren pinta-ala on 0,57 neliökilometriä ja vakituisia asukkaita on 11. Vapaa-ajan asuntoja saarella on 26 (pois lukien vapaa-ajan asunnot, joissa asutaan pysyvästi). Saarelle ei ole kiinteää tieyhteyttä.

Lailuoto sijaitsee Palvan eteläpuolella. Saaren suurin pituus on noin 1,3 kilometriä.

## Lähteet